2026.

Godina **2026** (MMXXVI) je redovna godina koja počinje u četvrtak.

* UN-ova Međunarodna godina: pašnjaka i stočara; volontera za održivi razvoj; zemljoradnica.
* Nove godine: ♞ kineska 17. 2.; ☪ islamska 16. 6.; ✡ Roš Hašana 11/12. 9.
* Uskrs: ✝ zapadni 5. 4.; 🞣 istočni 12. 4.
* Bajram: Ramazanski 20. 3.; Kurban 27. 5.

## Događaji
### Januar/Siječanj
* 1. 1. - Bugarska je 21. članica eurozone, 1,95583 leva za euro.
* 1. 1. - Požar u baru u Crans-Montani, stradalo je 40 ljudi.
* 1. 1. - Demokratski socijalista Zohran Mamdani je gradonačelnik New Yorka.
* 2. 1. - Šesti dan protesta u Iranu, iniciranih ekonomskom krizom. Trump izjavljuje da će intervenisati ako demonstranti budu ubijani.
* 2. 1. - Ciudad de la Paz je novi glavni grad Ekvatorske Gvineje, u kontinentalnom delu zemlje, umesto Malaboa na ostrvu Bioko.
* 2 - 4. 1. - Jemenski građanski rat: jemenska vlada je uz saudijsku pomoć povratila teritorije izgubljene u ofanzivi Južnog prijelaznog vijeća prošlog mjeseca (muhafaze Hadramaut i Al-Mahra). Na otoku Sokotra su blokirani turisti.

* 3. 1. - Operacija *Absolute Resolve*: američki udari u Venecueli i hvatanje predsednika Nicolása Madura i njegove supruge po optužbi za trgovinu narkoticima. Trump izjavljuje da će SAD upravljati zemljom do tranzicije, najavljuje dolazak američkih naftnih kompanija. V.d. predsednika je Delcy Rodríguez.
* 6. 1. - Grenlandska kriza: lideri nekoliko evropskih zemalja reafirmiraju podršku Danskoj i Grenlandu povodom novih američkih potraživanja.
* 6. 1. - Kontroverza oko chatbota Grok koji generira seksualizirane slike žena i djevojčica.
* 6 - 10. 1. - Sukob između sirijske prelazne vlade i kurdskih Sirijskih demokratskih snaga u Alepu - po sporazumu o primirju, SDF napušta grad. Vlada zatim preduzima ofanzivu 13-tog.
* 7. 1. - Snage međunarodno priznate jemenske vlade ulaze u Aden.
* 8. 1. - Pojačanje protesta u Iranu, praćeno gašenjem interneta i oružanim suzbijanjem - stradale su hiljade demonstranata.
* 8. 1. - Rat u Ukrajini: hipersonična balistička raketa Orešnik je uveče upotrebljena protiv Lavova.
* 14. 1. - Zlato je ove sedmice prelazilo 4.600 dolara za uncu, vrhunac 4.638.
* 17. 1. - Trump objavljuje da uvodi dodatne carine za osam evropskih zemalja koje učestvuju u vojnoj vežbi *Arctic Endurance* i protive se američkom zauzeću Grenlanda (u Davosu 21-og ih otkazuje, kaže da neće primenjivati silu i da je postigao okvirni sporazum sa gen. sek. NATO-a).
* 17. 1. - U Paragvaju je potpisan sporazum o slobodnoj trgovini između EU i Mercosur (potrebna je ratifikacija).
* 17. 1. - Na snazi je sporazum UN o zaštiti oceana (kolokvijalno *High Seas Treaty*), za očuvanje i održivo korištenje morske bioraznolikosti izvan nacionalne jurisdikcije.
* 20. 1. - U Zagrebu prikazan film "Svadba" - najgledaniji hrvatski film.
* 20. 1. - Politička kriza u Bugarskoj (traje od 2021): predsednik Rumen Radev je podneo ostavku; potpredsednica Ilijana Jotova postaje prva žena predsednik 23-ćeg.
* 21. 1. - Blokada Filozofskog fakulteta u Novom Sadu zbog otkaza prof. Jeleni Kleut - policija je izbacila iz zgrade studente, profesore i građane.
* 22. 1. - Trump i predstavnici nekoliko zemalja su u Davosu potpisali povelju Odbora mira (*Board of Peace*), koji je u novembru pomenut u rezoluciji SB UN 2803 kao prelazno upravno i nadzorno telo za Gazu.
* 22. 1. - SAD su napustile Svjetsku zdravstvenu organizaciju.
* 23. 1. - Američki organ je produžio licencu Naftnoj industriji Srbije do 20. februara (mađarski MOL je objavio 19-tog da će preuzeti NIS od Gaspromnjefta).
* 24. 1. - Kriza u Minneapolisu: nakon Renée Good 7-og, agenti ICE (Sprovođenje imigracije i carina) ubili su i Alexa Prettija.
* 10 - 25. 1. - Evropsko prvenstvo u vaterpolu, Beograd: Srbija 1, Hrvatska 6, Crna Gora 7. U all-star timu su Milan Glušac, Dušan Mandić i Strahinja Rašović.
* 26. 1. - Talačka kriza u Gazi: Izraelci su našli telo poslednjeg taoca.
* 27. 1. - Samit EU-Indija u New Delhiju: postignut je sporazum o slobodnoj trgovini (potrebna ratifikacija).
* 27. 1. - Južni Sudan: vladine snage, preds. Salve Kiira, pokrenule ofanzivu u državi Jonglei kako bi povratile pozicije koje su prošlog meseca zauzele opozicione snage zatvorenog bivšeg potpredsednika Rieka Machara.
* 28. 1. - Urušavanje rudnika koltana Rubaya na istoku DR Kongo: stradalo je preko 400 ljudi.
* 29. 1. - U Konjuhu kod Kruševca zaplenjeno pet tona marihuane.
* 29. 1. - Trump je potpisao izvršno naređenje o carini za zemlje koje snabdevaju Kubu naftom; Meksiko je još pre dva dana otkazao isporuku - na Kubi se zaoštrava energetska kriza.
* 30. 1. - Predsednik Vučić je potpisao paket od pet izmena i dopuna pravosudnih zakona, tzv. Mrdićeve zakone.

* 30. 1. - Ministarstvo pravde SAD je objavilo 3,5 miliona dokumenata u vezi Jeffreya Epsteina; novi fokus na bivšeg princa Andrewa i britanskog političara Petera Mandelsona.
* 30. 1. - Nakon što je dostigla 5.500 dolara za uncu, cena zlata pada 9%, najviše od 1983.

### Februar/Veljača
* 15. 1. - 1. 2. - EHF Euro 2026. (Danska, Švedska Norveška): Danska 1, Hrvatska 3, Srbija 19, Crna Gora 23. U all-star timu je Mario Šoštarić. Doček rukometaša u Zagrebu 2-og je organizirala Vlada RH.
* 3. 2. - Islamisti ubili 160-200 ljudi u dva sela u zapadnoj nigerijskoj državi Kwara.
* 5. 2. - Istekao ugovor Novi START o redukciji nuklearnog naoružanja iz 2010. (Rusija je suspendovala učešće 2023).
* 5. 2. - U Makedoniji je počela akcija u kojoj je zaplenjeno 40 tona marihuane.
* 6 - 22. 2. - Zimske olimpijske igre u Milanu i Cortini d'Ampezzo.
* 8. 2. - Izbori za predsjednika Republike Srpske (od novembra): nakon ponavljanja glasanja na 136 biračkih mjesta, potvrđena je pobjeda Siniše Karana iz SNSD (inauguracija 17-og).
* 8. 2. - Vanredni izbori u Japanu: LDP premijerke Sanae Takaichi dobija dvotrećinsku većinu.
* 8. 2. - Super Bowl LX u Santa Clari: Seattle Seahawks - New England Patriots 29:13; u poluvremenu je nastupio portorikanski reper Bad Bunny.
* 12. 2. - Trump opozvao klasifikaciju gasova staklene bašte kao pretnje javnom zdravlju iz 2009, kao i standarde za emisije iz vozila.
* 12. 2. - Vještačka inteligencija: kineska kompanija ByteDance objavila aplikaciju *Seedance 2.0* za generiranje videa - hollywoodski studiji prete tužbom za povredu intelektualnih prava.
* 19. 2. - Bivši princ Andrew je bio pritvoren zbog prestupa na javnoj funkciji.
* 19. 2. - Bivši južnokorejski predsednik Yoon Suk Yeol osuđen na doživotnu kaznu za pobunu kada je proglasio ratno stanje u decembru 2024.
* 20. 2. - Vrhovni sud SAD presudio da predsednik nema pravo da uvodi carine prema zakonu iz 1977 (carine od 2. 4. 2025). Trump sutradan objavljuje globalne carine od 10% po zakonu iz 1962, što ubrzo povećava na 15%.
* 22. 2. - Fatalno ranjen *El Mencho*, lider meksičkog narko-kartela Jalisco Nova Generacija - njegovi ljudi izvode više paljevinskih napada, blokada puteva i sukoba sa vlastima.
* 26. 2. - Eskalacija u Konfliktu Pakistana i Afganistana: afganski Talibani napadaju pakistanske položaje (nakon pakistanskih udara od 21-og), Pakistan kaže da je u punom ratu sa Afganistanom.
* 27. 2. - MUP objavio da je Hrvatska očišćena od mina.
* 28. 2. - Počinje Operacija Lav koji riče/Epska furija, izraelsko-američki udari na Iran sa željom promene režima. 
** Ubijen je Vrhovni lider Ali Hamenei sa još nekoliko vojnih čelnika. Pogođena je škola za devojčice u Minabu na jugu zemlje, iranski mediji izveštavaju o 165 mrtvih.
** Iran uzvraća na Izrael i ciljeve u Persijskom zalivu.

### Mart/Ožujak

* 1. 3. - Dron pogodio britansku bazu Akrotiri na Kipru.
* 1. 3. - Masakru u Abiemnomu na severu Južnog Sudana: omladinci, moguće Nueri, napali su Dinke, ubijeno je najmanje 169 ljudi.
* 2. 3. - Obnovljen sukob između Hezbolaha i Izraela. Evakuacije sa juga Libana, gađanje meta na jugu Bejruta.
* 3. 3. - Još jedan odron u rudnicima koltana Rubaya u prov. Severni Kivu, DR Kongo, sa preko 200 mrtvih (u januaru je stradalo preko 400 ljudi).
* 4. 3. - Iranska fregata IRIS Dena je torpedovana blizu Šri Lanke.
* 5. 3. - Izbori u Nepalu, prvi od protesta Gen Z prošlog septembra: skoro dvotrećinska većina za Nacionalnu nezavisnu partiju, repera i gradonačelnika Katmandua Balen Shaha.
* 6. 3. - Kosovska predsednica Vjosa Osmani raspustila skupštinu dan nakon neuspelog biranja novog predsednika; "Samoopredeljenje" se obraća Ustavnom sudu.
* 7/8. 3. - Pogođeni rezervoari nafte kod Teherana, grad je obavijen dimom, pada crna kiša. Za novog Vrhovnog lidera Irana je izabran sin prethodnog, Mojtaba Khamenei.
* 9. 3. - Cena nafte prelazi 100 dolara po barelu, prvi put od 2022. Promet Hormuškim tjesnacom je znatno otežan.
* 13. 3. - Gađane su vojne mete na iranskom ostrvu i naftnom terminalu Hark.
* 15. 3. - 98. dodjela Oscara: najbolji film je *[[One Battle After Another]]*, ukupno šest nagrada od 13 nominacija, uključujući novu kategoriju za kasting; *[[Sinners (film iz 2025.)|Sinners]]*, četiri od rekordnih 16; *[[Frankenstein (film iz 2025.)|Frankenstein]]* tri od devet; *[[KPop Demon Hunters]]* dve od dve; *[[Sentimental Value]]* jedna, međunarodna, od devet; *[[Hamnet (film)|Hamnet]]* jedna od osam; *[[Marty Supreme]]* ništa od devet.
* 16. 3. - U pakistanskom udaru je pogođena bolnica, centar za rehabilitaciju narkomana, u Kabulu - lokalni izvori tvrde da ima na stotine mrtvih.
* 16. 3. - Započete su izraelske kopnene operacije na jugu Libana - narednih dana se ruše mostovi na reci Litani.
* 16. 3. - Nestanak struje na celoj Kubi (i opet 21-og).
* 17. 3. - U izraelskim napadima u Teheranu, ubijeni su tajnik Vrhovnog vijeća nacionalne sigurnosti Ali Laridžani i komandant Basidža, paravojne dragovoljačke milicije u okviru Revolucionarne garde, Golamreza Solejmani (sljedeće noći i ministar obavještajnih dijela Esmail Hatib).
* 18. 3. - Prvi napad na iransku hidrokarbonsku proizvodnju: najveće gasno polje, Južni Pars, koje deli sa Katarom.
* 20. 3. - Iranci su ispalili dve rakete prema bazi Diego Garcia u sredini Indijskog okeana - jedna se raspala, druga presretnuta.
* 20 - 22. 3. - Svetsko prvenstvo u dvoranskoj atletici, Toruń: srebro za Angelinu Topić u skoku u vis.
* 21. 3. - Nakon što je u Iranu gađano nuklearno postrojenje Natanz, iranske rakete pogađaju izraelska mesta Arad i Dimona, nedaleko od nuklearnog centra.
* 22. 3. - Parlamentarni izbori u Sloveniji: vladajuće Gibanje Svoboda je opalo, ali je jedan mandat ispred Janšine SDS.
* 22. 3. - Lokalni izbori u Francuskoj, drugi krug. Socijalisti zadržali Pariz.
* 24. 3. - Potpisan ugovor o slobodnoj trgovini između EU i Australije.
* 25 - 26. 3. - Sud u Novom Meksiku odredio 375 milona dolara globe Meti (Facebook i Instagram) jer je omogućila seksualnu eksploataciju dece; sutradan u Los Angelesu sud nalazi da su Meta i YouTube stvorili adiktivne proizvode koji štete mladim korisnicima.
* 26. 3. - Nevrijeme u Hrvatskoj.
* 26. 3. - Uveče, studentkinja pala sa petog sprata Filozofskog fakulteta u Beogradu.
* 28. 3. - Jemenski Husi su ispalili prvu raketu prema Izraelu tokom Iranskog rata.
* 29. 3. - Lokalni izbori u 10 opština Srbije (Aranđelovac, Bajina Bašta, Bor, Kladovo, Knjaževac, Kula, Lučani, Majdanpek, Sevojno, Smederevska Palanka). Bilo je nasilja, naprednjaci uglavnom pobeđuju, sa smanjenom podrškom.

### April/Travanj

## Predviđeni događaji

* 12. 4. - Parlamentarni izbori u Mađarskoj.
* 12 - 16. 5. - Pesma Evrovizije u Beču.
* 11. 6. - 19. 7. - FIFA Svetski kup u Severnoj Americi.
* 12. 8. - Totalno pomračenje Sunca, u sh. krajevima prekriveno preko 90% diska.
* 4. 10. - Izbori u BiH.
* 3. 11. - Izbori na sredini mandata u SAD.
* 19. 11. - Najavljena igra *[[Grand Theft Auto VI]]*.

### Nepoznati datumi
* april - NASA-ina misija Artemis II, sa posadom oko Meseca, prva iznad niske orbite od 1972.
* jesen? - Vanredni izbori u Srbiji?

## Rođenja

## Smrti

### Januar/Siječanj
* 1. 1. - Nexhat Daci, kosovski političar, akademik ANUK (* 1944)
* 2. 1. - Dejan Đurović, glumac, spiker, voditelj (* 1938)
* 5. 1. - Aldrich Ames, špijun (* 1941)
* 10. 1. - Erich von Däniken, ufolog (* 1935)
* 19. 1. - Valentino, modni kreator (* 1932)
* 19. 1. - Senka Veletanlić, pevačica, glumica (* 1936)
* 20. 1. - Beti Đorđević, pevačica (* 1946)
* 23. 1. - Dalibor Brun, pjevač (* 1944)
* 30. 1. - Catherine O'Hara, glumica (* 1954)

### Februar/Veljača
* 3. 2. - Saif al-Islam Gaddafi, libijski političar (* 1972)
* 6. 2. - Miro Vuksanović, književnik, akademik SANU (* 1944)
* 7. 2. - Gordana Marić, glumica, profesorka FDU (* 
* 13. 2. - Ljiljana Pavić, scenaristkinja (* 1938)
* 13. 2. - Tatjana Ječmenica, teniserka, trener, selektor (* 1978)
* 15. 2. - Robert Duvall, glumac (* 1931)
* 17. 2. - Jesse Jackson, aktivist za ljudska prava (* 1941)
* 18. 2. - Borislav Paravac, bivši član Predsjedništva BiH (* 1943)
* 18. 2. - Ljiljana Zelen Karadžić (* 1945)
* 20. 2. - Mirjana Kapetanović, bh. književnica i novinarka (* 1959)
* 21. 2. - Vladislav Jovanović. srpski diplomata (* 1933)
* 21. 2. - Dan Simmons, književnik (* 1948)
* 23. 2. - Dragoljub Dimitrijević, vajar, profesor FPU (* 1950)
* 25. 2. - Antonio Tejero, neuspeli španski pučista (* 1932)
* 27. 2. - Neil Sedaka, kantautor, pijanist (* 1939)
* 28. 2. - Ali Hamenei, Vrhovni lider Irana (* 1939)

### Mart/Ožujak
* 8. 3. - B. Wongar (Sreten Božić), književnik (* 1932)
* 8. 3. - Vladimir Rakočević, matematičar, akademik SANU (* 1953)
* 14. 3. - Jürgen Habermas, filozof, socijalni teoretičar (* 1929)
* 17. 3. - Patrijarh gruzijski Ilija II (* 1933)
* 17. 3. - Ali Laridžani, iranski političar (* 1958)
* 19. 3. - Chuck Norris, glumac, majstor borilačkih vještina (* 1940)
* 19. 3. - Umberto Bossi, talijanski političar (* 1941)
* 20. 3. - Robert Mueller, bivši šef FBI, specijalni istražilac (* 1944)
* 20. 3. - Božo Koprivica, književnik, dramaturg (* 1950)
* 22. 3. - Lionel Jospin, bivši francuski premijer (* 1937)
* 22. 3. - Hermann Huppen, stripotvorac (* 1938)
* 22. 3. - Radoje Čupić, glumac (* 1958)
* 26. 3. - James Tolkan, glumac (* 1931)
* 30. 3. - Carlos Westendorp, španjolski diplomat, bivši VP u BiH (* 1937)

### April/Travanj

## Nobelove nagrade

### Veze
Godišnji kalendar

## Reference